Iswi n tsimyutikit d asuffeɣ n yiferdisen isnilsanen isnimkanen i ybennun aḍris aseklan, neɣ ɣef usedyez aseklan i yellan d igi n umeslay, ameslay d anagraw n yezmulen ɣef waya ad d-naf tasimyutikit tettra lwelha-yis ɣer tɣessa i ybennun aḍris, ihi aḍris aseklan d azrar n tigawin ixedmen yiwudam i dyettwalsen s wudmawen yemgaraden i nezmer ad t-nzrew s yezmulen isnilsanen am (imqimen udmawanen), meḥsub d aferdis iɣer nerra lwelha nneɣ deg tezrawt-a , acku imqimen udmawanen, akud, adeg, d talɣiwin tisilsanin nniḍen ttuneḥsabent d izmulen, ɣef waya yessefk ad nerr lwelha nneɣ ɣer yiferdisen yesselḥawen azmul aseklan, JAKOBSON,R., yenna-d : aṭas n yiferdisen n usedyez ur d-ttekken ara kra seg tusna n umeslay, maca seg tezri n yezmulen, neɣ tasimyutikit1.